అక్కినేని నాగార్జున
నాగార్జున సుప్రసిద్ధ సినీ నటులైన అక్కినేని నాగేశ్వర రావు, అక్కినేని అన్నపూర్ణ దంపతుల రెండవ కుమారుడు. నాగార్జున హైదరాబాద్ పబ్లిక్ స్కూల్‌లో ప్రాథమిక విద్యను, లిటిల్ ప్లవర్ స్కూల్‌లో ఇంటెర్మీడియట్ విద్యను అభ్యసించారు. తరువాత మద్రాస్‌లో మెకానికల్ ఇంజినీరింగ్ చదివారు. ఇతని ప్రథమ వివాహం ఫిబ్రవరి 18, 1984 నాడు లక్ష్మితో జరిగింది. ఈమె ప్రసిద్ధ నటుడు వెంకటేష్కు సోదరి . వీరిరువురు విడాకులు తీసుకున్నారు. తరువాత 1992 జూన్ నెలలో నాగార్జున శివ చిత్రంలో సహనటి అయిన అమలను వివాహమాడారు. ఈమె మాజీ దక్షిణ భారత నటి. నాగార్జునకు ఇద్దరు కుమారులున్నారు. మొదటి కుమారుడు నాగ చైతన్య (పుట్టిన తేదీ నవంబర్ 23, 1986) మొదటి భార్య కొడుకు. అఖిల్ (పుట్టిన తేదీ ఏప్రిల్ 8 1994) రెండవ భార్య కొడుకు.
అక్కినేని రమేష్ ప్రసాద్
రమేష్ ప్రసాద్ (జననం అక్కినేని రమేష్హ్ ప్రసాద రావు) భారతీయ వ్యాపారవేత్త, సినిమా నిర్మాత. ఆయన ప్రసాద్ స్టుడియోస్, ప్రసాద్ ఆర్ట్ పిక్చర్స్, ప్రసాద్ ఐమాక్స్ మరియు ఎల్.వి.ప్రసాద్ ఐ ఇనిస్టిట్యూట్ (ఆయన తండ్రి ఈ సంస్థకు వ్యవస్థపకుడు) లకు చైర్మన్ మరియు అధిపతి. ఆయన 1988-89 కాలంలో ఫిలిం ఫెడరేషన్ ఆఫ్ ఇండియా కు అధ్యక్షునిగా ఉన్నారు.